cyanic-selkie/wikianc huggingface dataset:
Սիգար
Ժամանակակից սիգարի անմիջական նախատեսակները՝ ծխախոտի տերևի առաջին փաթեթները կիրառվում էին Հարավային և Կենտրոնական Ամերիկայի բնակիչների կողմից եվրոպացիների ժամանումից շատ առաջ։ Առաջին սիգարները հանրաճանաչելիություն են սկսել ունենալ դեռ 18-րդ դարում՝ իսպանացի կոնկիստադորներից շրջանակներում, իսկ հարյուր տարի անց հայտնվել են նաև Եվրոպայում։ 1817 թվականին կուբայական ծխախոտի իսպանական մենաշնորհի չեղարկումից հետո կուբայական ծխախոտը տարածվել է ողջ աշխարհով։ Այսօր սիգարների հանրաճանաչ մարկաները արտադրվում են Կուբայում, ինչպես նաև Դոմինիկյան Հանրապետությունում, Հոնդուրասում և Կարիբյան ավազանի այլ երկրներոխմ։ Եվրոպայում սիգարներ են արտադրվում Շվեյցարիայում, Իտալիայում և Իսպանիայի Կանարյան կղզիներում։
Անվանման ծագումը
«Սիգար» անվանումը ծագում է իսպաներեն cigarro բառիցը, որը, հավանաբար, առաջացել է sik’ar (կամ sic’ar) բառից, որն էլ իր հերթին մայաների յուկատեկերենով նշանակում էր ծխախոտի ծխելու գործընթացը.
Պատմություն
Տերևներից պատրաստված փաթեթի ծխելու եղանակը Եվրոպա է եկել հնդկացիներից՝ Քրիստափոր Կոլոմբոսի արշավների արդյունքում։ 1492 թվականի հոկտեմբերին Հարավային Ամերիկայում ափ իջած եվրոպացիներ նկատել են, որ ծիսակատարությունների ժամանակ ներշնչելու համար տեղաբնիկները օգտագործում են «cohiba» բույսի տերևների շուրջ փաթաթված մայիսի (եգիպտացորենի) վառած տերևները, որի այրման արդյունքում ստացվում է բուրավետ ծուխ է առաջանում։ Հետագայում այդ բառով Կուբայում անվանել են սիգարի հայտնի ապրանքանիշ։ Իսկ ծխախոտ ծխած առաջին եվրոպացիներ էր Կոլոմբոսի ուղեկից կապիտան Ռոդրիգո դե Խերեսը, ով հետագայում այնքան է հակվել ծխախոտով, որ Իսպանիա վերադառնալուց հետո «ծուխ խմելու» ունակությունների հրապարակային ցուցադրումներից հետո իշխանությունների կողմից բանտ է նետվել, քանի որ նրանք կարծել են, որ դե Խերեսը տարված է սատանայով։
Ծանոթագրություններ
Կատեգորիա:Սիգարներ
Բոբբի Բլենդ
Ռոբերտ Կալվին «Բոբբի» Բլենդը, ով հայտնի է Բոբբի «Բլու» Բլենդ մասնագիտական անունով, հանրահայտ ամերիկացի բլյուզ երգիչ է։ Բլենդին հաճախ անվանում էին «բլյուզի առյուծ» և «բլյուզի Սինատրա»։ Բոբբի Բլու Բլենդի վրա մեծ ազդեցություն է գործել Նաթ Քինգ Քոլը։ Բլենդը ստեղծել և զարգացրել է երաժշտությունը, որը գոսպելի, բլյուզի և R&B-ի խառնուրդ է ։
Բլենդը 1981 թվականին ընդգրկվել է Բլյուզի փառքի սրահում, իսկ 1992 թվականին՝ Ռոքնռոլի փառքի սրահում։ Նա 1997 թվականին արժանացել է Գրեմմի մրցանակի։
Վաղ տարիները
1947 թվականին մոր հետ Մեմֆիս տեղափոխվելուց հետո նա սկսել է երգել գոսպել (ավետարանական երաժշտություն) խմբերում։ Նա այցելում էր քաղաքի հանրահայտ Բիլ փողոցը (Beale Street), որտեղ շփվել է այնպիսի հանրահայտ երաժիշտների հետ, ինչպիսիք են Բի Բի Քինգը, Ռոսկո Գորդոնը, Ջունիոր Պարկերը, Ջոն Էյսը ։
Վաղ կարիերան
1950-1952 թվականներին Բոբբի Բլեդնը մի շարք երգեր է ձայնագրել, որոնք հաջողություն չբերեցին։ Նա երկու տարի ծառայել է ԱՄՆ բանակում, որտեղ ստեղծագործում էր երգիչ Էդդի Ֆիշերի հետ։ Բլենդը 1954 թվականին վերադարձավ Մեմֆիս, որտեղ պայմանագիր ստորագրեց Duke Records-ի հետ։ Ստուդիայի համար նա առաջին սինգլը թողարկեց 1955 թվականին։
1956 թվականին նա շրջագայության մեկնեց Ջունիոր Պարկերի հետ և սկզբնական շրջանում նրա վարորդն էր։ Նա օգնել է նաև Բի Բի Քինգին և Ռոսկո Գորդոնին : Հետաքրքիր է, որ ի տարբերություն բլյուզ երաժիշտների մեծամասնության, Բլենդը ոչ մի գործիք չէր նվագում։
Հաջողությունները և հետագա կարիերան
Բոբբի Բլենդի հաջողությունները սկսել են 1957 թվականին, երբ Farther Up the Road կատարմամբ զբաղեցրեց R&B չարթի առաջին հորիզոնականը։ Դրան հաջորդեցին ևս մի քանի հիթեր՝ Little Boy Blue (1958)։ Նույն թվականին նա Պարկերի հետ միասին թողարկեց Blues Consolidated ալբոմը։ Նրա ստեղծագործություններից R&B չարթում առաջին հորիզոնականն են զբաղեցրել նաև I Pity The Fool-ը, That's The Way Love Is-ը (1963 թ.)։
Ֆինանսական դժվարությունները 1968 թվականին տիպեցին նրան ցրել իր խումբը։ Նա դեպրեսիայի մեջ հայտնվեց և տրվեց հարբեցողությանը, սակայն 1971 թվականին դադարեցրեց խմելը ։ Նրան ձայնագրող Duke Records ընկերությունը գնեց ABC Records-ը, որտեղ Բոբբի Բլենդը թողարկեց մի շարք հաջող ալբոմներ, օրինակ, His California Album-ը և Dreamer-ը։ His California Album-ի This Time I’m Gone For Good երգը Բլենդին վերադարձրեց փոփ ոճի թոփ 50 և R&B թոփ 10։
Այս շրջանում Բլենդը կատարեց R&B ամենաուժեղ կատարումներից մեկը՝ Ain't No Love in The Heart of the City-ն։ Այն դարձավ 2011 թվականին էկրան բարձրացած «Լինքոլն փաստաբանի համար» ֆիլմի սաունդթրեքը։
Երաժիշտը 1985 թվականին պայմանագիր ստորագրեց Malaco Records ստուդիայի հետ, որտեղ մի քանի ալբոմ թողարկեց և մի շարք համերգներում հանդես եկավ Բի Բի Քինգի հետ միասին։ Երկու երաժիշտները 1970-ականներին համագործակցել են 2 ալբոմի թողարկման գործում։
1992 թվականին Բլենդն ընդգրկվել է ՌոքնՌոլի Փառքի սրահում՝ որպես «Մեմֆիսի Բիլ սթրիթից երկրորդ լավագույնը Բի Բի Քինգից հետո ։
Մահը
Բոբբի Բլենդը ստեղծագործել է մինչև կյանքի վերջը։ Նա մահացել է Ջերմանթաունում գտնվող իր տանը 2013 թվականի հունիսի 23-ին։
Արտաքին հղումներ
Կատեգորիա:Բլյուզ երաժիշտներ Կատեգորիա:R&B երաժիշտներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:20-րդ դարի ամերիկացի երգիչներ
Տոկարևսկի գյուղական խորհուրդ (Դերգաչովսկի շրջան)
Տոկարևսկի գյուղական խորհուրդ  (Токарівська сільська рада), Ուկրաինայի Խարկովի մարզի Դերգաչյովսկի շրջանում ։
2001 թվականի տվյալներով Տոկարևսկի գյուղական խորհրդում բնակվում էր 2081 մարդ։ Բնակավայրը զբաղեցնում է 55.36 կմ² տարածք։ Բնակչության խտությունը կազմում էր 37.59 մարդ/կմ²։ Խորհրդում կա 10 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1947 թվականին հիմնադրված բնակավայրեր
Ասլան Մխիթարյան
Ասլան Կամոյի Մխիթարյան, հայ ճարտարապետ, ՀՀ վաստակավոր ճարտարապետ (2010) ։
Կենսագրություն
1971 թվականին ավարտել է Երևանի պոլիտեխնիկական ինստիտուտը։
1971 թվականից աշխատում է Երևաննախագիծ ինստիտուտում, 1993-1996 թվականներին՝ Երևանի գլխավոր ճարտարապետ ։
Արտաքին հղումներ
Կատեգորիա:Դեկտեմբերի 17 Կատեգորիա:Երևան քաղաքում ծնվածներ Կատեգորիա:Հայ ճարտարապետներ Կատեգորիա:ՀՀ վաստակավոր ճարտարապետներ Կատեգորիա:ՀՊՃՀ շրջանավարտներ
Միրոպոլե (գյուղ, Յարցևսկի շրջան)
Միրոպոլե (Мирополье), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 298 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
Արևահարություն
Արևահարություն, գլխի վրա արևի ճառագայթների անմիջական, երկարատև ազդեցության հետևանքով առաջացած ծանր հիվանդագին դրություն։ Արևահարության ժամանակ ուղեղի թաղանթների և ուղեղանյութի անոթները լայնանում են, լցվում արյունով։ Առաջ է գալիս ուղեղի այտուց, երբեմն՝ արյունազեղումներ, որոնց հետևանքով խանգարվում է կենտրոնական նյարդային համակարգի համապատասխան կենտրոնների գործունեությունը։
Մանկահասակ և ծծկեր երեխաներն ավելի խոցելի են արևահարության նկատմամբ, քանի որ նրանց գաղտունը դեռևս բաց է, գանգի ոսկրերը բարակ են, մաշկը և մազերը՝ ավելի նուրբ։ Ճաղատ, բարակ և նոսր մազերով մարդիկ նույնպես խոցելի են արևահարության նկատմամբ։ Արևահարության նշաններն ի հայտ են գալիս արևի ճառագայթների ներգործությունից անմիջապես հետո կամ մի քանի ժամ անց, հաճախ՝ գիշերը։
Ծանոթագրություններ
Կատեգորիա:Համախտանիշներ այբբենական կարգով Կատեգորիա:Անհետաձգելի բուժօգնություն Կատեգորիա:Ջերմակարգավորում Կատեգորիա:Արեգակ
Գոլոլոբովո (գյուղ, Կոլոմենսկի շրջան)
Գոլոլոբովո (Гололобово), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 134 մարդ։
Լուբրիանո
Լուբրիանո (Lubriano), կոմունա Իտալիայում, գտնվում է Լացիո մարզի Վիտերբո գավառում ։
Բնակչությունը կազմում է 956 մարդ (ըստ 2008 թվականի), բնակչության խտությունը՝ 58 մարդ/կմ2։ Տարածքը կազմում է 17 կմ2։ Փոստային ինդեքսը՝ 1020, հեռախոսային կոդը՝ 0761։
Ուեր շրջան (Ջորջիա)
Ուեր շրջան (Ware County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 2.339 կմ² է, բնակչությունը՝ 35.483 մարդ (2010 թ. տվյալներով)։ Շրջկենտրոնն է Ուեյքրոս բնակավայրը։ Կազմավորվել է 1824 թ.։
Լուբրիանո
Քաղաքի հովանավոր սուրբը համարվում է Սան Պրոկոլոն։
Արտաքին հղումներ
Կատեգորիա:Իտալիայի բնակավայրեր
Ալեքսանդրովկա (գյուղ, Լուցկի շրջան)
Ալեքսանդրովկա (Олександрівка), գյուղ Ուկրաինայի Վոլինի մարզի Լուցկի շրջանում։
2001 թվականի տվյալներով Ալեքսանդրովկա գյուղում բնակվում էր 112 մարդ։ Բնակավայրը զբաղեցնում է 0,633 կմ² տարածք։ Բնակչության խտությունը կազմում էր 176,94 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լուցկի շրջանի բնակավայրեր Կատեգորիա:Ուկրաինայի գյուղեր
Արևակենտրոն համակարգ
Արեգակի, Երկրի և մոլորակների փոխդասավորությունն ու շարժումը հետաքրքրել է հին հույն փիլիսոփաներին։ Դեռևս մ․թ․ա․ IV դ․ Հերակլիդես Պոնտացին ընդունում էր Երկրի պտույտն իր առանցքի շուրջը։ Այն փաստը, որ Մերկուրին ու Վեներան Արեգակից շատ չեն հեռանում, նրան թույլ տվեց ենթադրել, որ այդ մոլորակները պտտվում են Արեգակի շուրջը, իսկ վերջինս էլ, երկնային մյուս մարմինների հետ՝ Տիեզերքի կենտրոնում գտնվող Երկրի շուրջը (Եգիպտական համակարգ)։ Այս համակարգը փաստորեն երկրակենտրոն համակարգի և արևակենտրոն համակարգի զուգակցումն էր։ Հայտնի է եղել նաև կրակակենտրոն համակարգը, ըստ որի Տիեզերքի կենտրոնում գտնվում է կրակը («Զևսի կրակարանը»), որի շուրջը պտտվում են Երկիրը, Լուսինը, Մերկուրին, Վեներան, Արեգակը, Մարսը, Յուպիտերը, Սատուրնը և անշարժ աստղերի ոլորտը։ Ենթադրվում էր, որ Երկրի ու կրակի միջև գոյություն ունի հակաերկիր և, քանի որ դրանց պտտման պարբերությունները նույնն են, Երկրից կրակը չի երևում։ Արեգակի վրա ընկած լույսն ու ջերմությունը հավաքվում և բաշխվում են մոլորակներին, իսկ գիշերվա ու ցերեկվա հերթափոխությունը բացատրվում էր Երկրի առանցքային պտույտով։
Մ․թ․ա․ III դ․ Արիստարքոս Սամոսացին առաջ է քաշում արևակենտրոն համակարգի վարկածը, որի համաձայն Արեգակը Երկրից մեծ է 300 անգամ, հետևաբար՝ ավելի շուտ փոքր Երկիրը պետք է պտտվի մեծ Արեգակի շուրջը, քան՝ հակառակը։ Երկիրը միաժամանակ երկու պտույտ է կատարում, մեկ տարի պարբերությամբ՝ Արեգակի շուրջը, մեկօրյա պարբերությամբ՝ իր առանցքի շուրջը։ Արեգակը աստղ է և նրա արտակարգ մեծ ու պայծառ երևալը Երկրից ունեցած փոքր հեռավորության հետևանք է միայն։ Մյուս աստղերի շուրջը ևս պետք է լինեն բնակեցված մոլորակներ։ Արիստարքոս Սամոսացին փաստորեն արևակենտրոն համակարգի հիմնադիրն է՝ «Հին աշխարհի Կոպեռնիկոսը»։ Մ․թ․ա․ II դ․ էրատոսթենեսը ոչ միայն ընդունել է Երկրի գնդաձևությունը, այլև առաջին անգամ չափել միջօրեականի երկարությունը և ստացել ժամանակակից տվյալներին բավական մոտ արդյունք։
Գրականություն
Կատեգորիա:Աստղագիտության պատմություն Կատեգորիա:Տիեզերագիտություն Կատեգորիա:Արեգակնային համակարգ Կատեգորիա:Հնացած գիտական ​​տեսություններ
Մոգական մտածողություն
Մոգական մտածողություն (Magical thinking), կամ սնահավատ մտածողություն (superstitious thinking), հավատք առ այն, որ չկապված իրադարձությունները ունեն պատճառահետևանքային կապ, հատկապես գերբնական գործոնի արդյունքում, չնայած դրանց միջև չկա որևէ հնարավոր կապ։ Օրինակները ընդգրկում են այն գաղափարը, որ անձնական մտքերը կարող են ազդել արտաքին աշխարհի վրա՝ առանց գործողություններ կատարելու, կամ էլ որ առարկաները պետք է ունենան պատճառահետևանքային կապ, եթե նրանք նույնիսկ իրար նման չեն կամ նախկինում իրար հետ որևէ կերպ չեն առնչվել  ։ Մոգական մտածողությունը  տեսակ է, որն էլ իր հերթին սխալ  տարածված աղբյուր է  ։ Ի տարբերություն  երևույթի, մոգական մտածողությունը չի պահանջում իրադարձությունների համահարաբերակցություն ։
Մոգական մտածողության հստակ սահմանումները կարող են տարբերվել ոլորտից ոլորտ։ Մարդաբանությունում (ամենավաղ հետազոտությունը) կանխադրվում է պատճառահետևանքային կապ կրոնական ծեսի, աղոթքի, զոհաբերության կամ տաբուի պահպանման և սպասված օգուտի կամ հատուցման միջև։ Հետագա ուսումնասիրությունները վկայում են, որ մոգական մտածողությունը տարածված է ժամանակակից հասարակություններում։
Հոգեբանությունում մոգական մտածողությունը հավատքն է առ այն, որ մտքերը իրենք իրենցով կարող է ազդեցություն գործել աշխարհի վրա կամ էլ ինչ-որ բանի մասին մտածելը համապատասխանում գործողություն կատարելուն ։ Այս համոզմունքները կարող են առաջացնել մարդու մոտ որոշակի գործողություններ կատարելու կամ որոշակի մտքեր ունենալու իռացիոնալ վախ՝ այդ գործողությունների ու մտածմունքների և հնարավոր սպառնալիքի միջև ենթադրյալ կապի պատճառով ։
Հոգեբուժությունում մոգական մտածողությունը է, նշանա կեղծ համոզմունք առ այն, որ մեկի մտքերը, գործողությունները կամ բառերը կարող են առաջացնել կամ չեղարկել որոշակի հետևանքներ այնպիսի եղանակով, որը դեմ պատճառականության ընդունված օրենքներին կամ շրջանցում է դրանք ։
Արտաքին հղումներ
Կատեգորիա:Պատճառական մոլորություններ Կատեգորիա:Իմացություն Կատեգորիա:Կոգնիտիվ խախտումներ Կատեգորիա:Լեզու և խորհրդապաշտություն Կատեգորիա:Մտածողության խանգարումներ
Ապկա
Ապկա, գյուղ Արևմտյան Հայաստանում, Էրզրումի վիլայեթի Երզնկայի գավառում ։ Գտնվում էր Ձորբերանի ձորում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Պոզիտիվ (կինոտեխնիկա)
Պոզիտիվ (լատ.՝ positivus - դրական), կինոտեխնիկայում և լուսանկարչության մեջ, լուսանկարչական պատկեր, որում լույսի պայծառությունը, իսկ գունավոր Պոզիտիվում նաև գույների հարաբերական բաշխումը համապատասխանում է լուսանկարված առարկայի վրա նրա բաշխմանը (տես նաև Նեգատիվ)։ Պոզիտիվային պատկերներն ստանում են անթափանց (թուղթ, հախճապակի, մետաղ և այլն) կամ թափանցիկ (ապակի, ժապավեն և այլն) աստառանյութի վրա նստեցված լուսազգայուն թաղանթներում։ Պոզտիվի որակը գնահատվում է նրա սևացած մասերի օպտիկական խտությամբ, շղարշաշերտի մգությամբ, գույների հարաբերական պայծառությամբ, առարկայի իրական գույների հետ նրանց համապատասխանությամբ։ Պոզիտվի ստացումը՝ պոզիտիվային պրոցեսը, ներառնում է պոզիտիվային ժապավենի (թղթի, թիթեղի) լուսակայումը (տպագրություն) և նրա հետագա քիմիական վերամշակումը (հայտածում, ամրացում, լվացում և այլն)։ Տպագրությունն իրականացնում են հպատպման և հեռատպման (պրոյեկցիոն) եղանակներով։ Առաջին դեպքում պոզիտիվային լուսազգայուն թաղանթը հպում են նեգատիվի էմուլսիոն շերտին, երկրորդ դեպքում՝ նեգատիվային պատկերը պրոյեկտում են պոզիտիվային թաղանթի վրա օպտիկական խոշորացնող սարքի օգնությամբ։ Տպագրելիս նեգատիվով անցնող լույսն ընկնում է պոզիտիվային թաղանթի վրա՝ լուսակայում, որի տևողությունը պայմանավորված է նեգատիվի օպտիկական խտությամբ, լույսի պայծառությամբ, թաղանթի լուսազգայնությամբ և որոշվում է փորձով։ Գունավոր Պոզիտիվներ ստացվում են բազմաշերտ գունավոր պոզիտիվային թաղանթներ և գունավոր նեգատիվներ օգտագործելով (տես Գունավոր լուսանկարչություն)։ Վերջին 30 տարիներին լայն տարածում են գտել դարձելի լուսազգայուն թաղանթները, որոնց քիմիական վերամշակմամբ, առանց նեգատիվներ օգտագործելու, ստանում են Պոզիտիվ։
Կատեգորիա:Լուսանկարչություն
Չերկասկո-Լոզովսկոյ գյուղական խորհուրդ (Խարկովի մարզ)
Չերկասկո-Լոզովսկոյգյուղական խորհուրդ  (Черкасько-Лозівська сільська рада), Ուկրաինայի Խարկովի մարզի Դերգաչյովսկի շրջանում ։
2001 թվականի տվյալներով Չերկասկո-Լոզովսկոյգյուղական խորհրդում բնակվում էր 5173 մարդ։ Բնակավայրը զբաղեցնում է 70.9 կմ² տարածք։ Բնակչության խտությունը կազմում էր 72.96 մարդ/կմ²։ Խորհրդում կա 2 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1920 թվականին հիմնադրված բնակավայրեր
Ալեքսանդր Անտոնով
Ալեքսանդր Անատոլևիչ Անտոնով (Александр Анатольевич Антонов, ),  խորհրդային և ռուս ֆուտբոլիստ, հարձակվող, ֆուտբոլային մարզիչ։
Կենսագրություն
Մերձմոսկովյան ֆուտբոլի սան է, Լյուբերցիում նրա մարզիչը եղել է Վլադիմիր Իվանովիչ Խասովը։  Մեծահասակների մակարդակում իր կարիերայի սկզբում նա մի քանի տարի հանդես է եկել Մոսկվայի մարզային առաջնությունում՝ «Տորպեդո» (Լյուբերցի) ակումբի կազմում, դարձել մրցաշարի հաղթող։ 1980 թվականին տեղափոխվել է Կոկչետավի «Տորպեդո» ակումբ, որը հանդես էր գալիս երկրորդ լիգայում։ Մեկ մրցաշրջան անց նրան նկատել է Ղազախստանի առաջատար թիմի «Կայրատի» ղեկավարությունը, սակայն Ալմա Աթայի ակումբում նա անցկացրել է ընդամենը երկու հանդիպում երկրորդ կազմերի առաջնությունում՝ դառնալով մեկ գոլի հեղինակ։
1980-ական թվականներին Ալեքսանդր Անտոնովը խաղացել է ԽՍՀՄ առաջնության առաջին և երկրորդ լիգաների տարբեր ակումբներում։ «Կուզբասում» անցկացրել է չորս մրցաշրջան և 1984 թվականին 16 գոլով դարձել ակումբի լավագույն ռմբարկու՝ հասնելով հարձակման գծում իր խաղընկեր հայտնի Վիտալի Ռազդաևին։ Անտոնովն իր ուժերը փորձել է «Ռոտոր» և «Ռոստսելմաշ» ակումբներում, բայց չի կարողացել ամրապնդել իր տեղը՝ այդ թիմերից յուրաքանչյուրում անցկացնելով կես մրցաշրջան։
ԽՍՀՄ անկումից հետո կարճ ժամանակ խաղացել է Գերմանիայի և Ֆինլանդիայի ստորին դիվիզիոններում, ինչպես նաև Ռուսաստանի երկրորդ և երրորդ լիգաների մերձմոսկովյան ակումբներում։ 1993 թվականին, խփելով 18 գոլ, ընդգրկվել է երկրորդ լիգայի իր տարածաշրջանի տասը լավագույն ռմբարկուների ցանկում, իսկ 1994 թվականին 28 գոլով դարձել է երրորդ լիգայի երկրորդ ռմբարկուն։
Իր կարիերայի ընթացքում պրոֆեսիոնալ մակարդակում ընդհանուր առմամբ անցկացրել է ավելի քան 470 խաղ և խփել ավելի քան 180 գոլ, այդ թվում ԽՍՀՄ առաջին լիգայում՝ 171 խաղ և 7 գոլ։ Մասնակցել է ավելի քան 20 խաղի ԽՍՀՄ և Ռուսաստանի գավաթի խաղարկություններում, այդ թվում խաղադաշտ է դուրս եկել բարձրագույն լիգայի՝ Երևանի «Արարատ» և  Մոսկվայի «Լակոմոտիվ» ակումբների դեմ խաղերում։
Ալեքսանդր Անտոնովը 1980 թվականին ավարտել է Մոսկվայի ֆիզիկական կուլտուրայի մարզային պետական ինստիտուտը։
1990-ական թվականների կեսերին սկսել է զբաղվել մարզչական գործունեությամբ և գլխավորել է Ռուսաստանի երկրորդ դիվիզիոնի տարբեր թիմեր։ 2006-2007 թվականներին աշխատել է Բելառուսում, «Դինամո-Բելկարդ» թիմի հետ հաղթել երկրորդ լիգայի մրցաշարում։ Աշխատել է նաև մանկապատանեկան թիմերի հետ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Խորհրդային ֆուտբոլիստներ Կատեգորիա:Ռոստովի ֆուտբոլիստներ Կատեգորիա:Ռուս ֆուտբոլային մարզիչներ Կատեգորիա:Ֆուտբոլի հարձակվողներ
Նուրագուս
Նուրագուս (իտալ. Nuragus ), կոմունա Իտալիայում՝ Սարդինիա մարզի Կալիարի գավառում ։ Սահմանակից է Ջենոնի, Ջեստուրի, Իզիլի, Լակոնի, Նուրալլաո համայնքներին ։
Բնակչության թվաքանակը 2014 թվականի տվյալներով եղել է 918, բնակչության խտությունը կազմում է 52 մարդ/կմ²։ Համայնքն զբաղեցնում է 20 կմ² տարածք։ Փոստային ինդեքս՝ 8030։ Հեռախոսային կոդ՝ 0782 ։
Բնակչության հովանավոր հանդիսանում է Մարիամ Մագդաղենացին։
Ժողովրդագրություն
'''Բնակչության թվաքանակի փոփոխությունները.
Հայաստանի ժողովրդական գործիքների նվագախումբ
Կատարում է հայկական ժողովրդական, ազգագրական, գուսանական, ֆիդայական երգեր, հայկական դասական և արդի կոմպոզիտորների երկերի փոխադրումներ, այլ ժողովուրդների (ռուս, վրացի, ուզբեկ և այլն) ժողովրդական մեղեդիներ։ Համերգներով շրջագայել է ՌԴ քաղաքներում, Սիրիայում, Սենեգալում, Գերմանիայում։ Ֆոլկլորային երաժշտության միջազգային փառատոների (Մեծ մրցանակ, 1984, Վիսբադեն, 1992, Բաբելոն) դափնեկիր։ 1998 թվականին միացվել է Հայկական ժողովրդական երգի պարի համույթին։
Ծանոթագրություններ
Կատեգորիա:Հայաստանի նվագախմբեր Կատեգորիա:Հայկական երաժշտություն
Wunder King (երգ)
«Wunder King», ռուս հիփ հոփ կատարող Էլջեյի երգը՝ թողարկված 2021 թվականի փետրվարի 27-ին որպես սինգլ։ Ստեղծագործության համար պրոդյուսեր է հանդիսացել ռուս վիդեոբլոգեր և երաժշտական պրոդյուսեր Slava Marlow-ը ։
Տեսահոլովակ
Երգի տեսահոլովակը թողարկվել է սինգլի հետ միասին 2021 թվականի փետրվարի 27-ին՝ Էլջեյի ՅուԹյուբյան պաշտոնական ալիքում։ Տեսահոլովակը նկարահանված է Garena Free Fire բջջային առցանց խաղի մոտիվներով և թողարկված է որպես խաղի հետ մասշտաբային համագործակցություն, որը ստացել է «Sayonara Boy» անվանումը ։ Այս իրադարձության հետ կապված հնարավորություն էր տրվում խաղի մեջ ստանալ անվճար նոր կերպարի՝ Շիրոյին, որը տեսահոլովակում ներկայանում է ռեփ կարարողի գործընկերոջ կերպարում  ։ Տեսահոլովակի պրոդյուսերը Gex-ն է ։
Արձագանքներ
Ռուսական երաժշտական ТНТ Music հեռուստաալիքի թղթակից Վլադիսլավ Շեյնը ստեղծագործությունն անվանել է «անսովոր, բայց բարձրաձայն շաբաթօրյա դրոփ (թողարկում)» և նշել է, որ դրանում ռեփերը «արժանիորեն» պարծենում է իր «հանդուգն» խարիզմայով, որի ուժը նա համեմատում է հրազենային զենքի հետ ։ Նույն պորտալի մեկ այլ աշխատակից Ռուսլան Տիխոնովը մատնանշել է «արագընթաց» տողերը, որոնք հիշեցնում են Էլջեյի «անցյալի փառքը» ։ Կանոբու կայքի խմբագիրները ուշադրություն են հրավիրել տեսահոլովակի մրցակցային ակնարկների վրա և նշել, որ մի տեսարանում Էլջեյը հայտնվել է NASCAR-ի չեմպիոն Ջեֆ Գորդոնի դասական մրցակցային №24 վերարկուով, իսկ տեքստում Էլջեյը հիշատակել է Ֆերարի և Մաքլարեն թիմերը ։
Ծանոթագրություններ
Կատեգորիա:Սինգլներ այբբենական կարգով Կատեգորիա:Երգեր այբբենական կարգով Կատեգորիա:2021 սինգլներ
Խաչ (Դերջանի գավառ)
Խաչ, Խազգյուղ, գյուղ Արևմտյան Հայաստանում, էրզրումի վիլայեթի Դերջանի գավառակում։
Պատմություն
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին, Կամախի կիրճում։
Բնակչություն
1909 թվականին ուներ 50 տուն հայ բնակիչ։
Տնտեսություն
Զբաղվում էին երկրագործությամբ և անասնապահությամբ։
Պատմամշակութային կառույցներ
Խաչն ուներ Ս. Պողոս-Պետրոս անունով եկեղեցի։
Տես նաև
Կատեգորիա:Արևմտյան Հայաստանի գյուղեր
Վերգինե Աղաբաբյան
Կենսագրություն
Վերգինե Աղաբաբյանը ծնվել է 1913 թվականի նոյեմբերի 9 (22)-ին, Ալեքսանդրապոլ քաղաքում (այժմ՝ Գյումրի)։ 1934 թվականին ավարտել է Վրացական գյուղատնտեսական ինստիտուտը։ 1958-1985 թվականներին եղել է ՀԽՍՀ հողագիտության և ագրոքմիայի գիտահետազոտական ինստիտուտի բաժնի վարիչ ։
Մահ
Վերգինե Աղաբաբյանը մահացել է 1985 թվականի մարտի 15-ին, Երևանում։
Ծանոթագրություններ
Կատեգորիա:Հայ հողագետներ Կատեգորիա:Հայ մելիորատորներ Կատեգորիա:Կենսաբանական գիտությունների դոկտորներ Կատեգորիա:Վրաստանի գյուղատնտեսական համալսարանի շրջանավարտներ
Միրսկոե
Բնակչությունը 2007 թվականին գրանցված տվյալներով կազմում էր 5 մարդ։
Ուորեն շրջան (Ջորջիա)
Ուորեն շրջան (Warren County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 741 կմ² է, բնակչությունը՝ 6.336 մարդ (2010 թ. տվյալներով)։ Շրջկենտրոնն է Ուորենտոն բնակավայրը։ Կազմավորվել է 1793 թ.։
Բրունո Մասո
Բրունո Մասո (Bruno Massot, ), Գերմանիան ներկայացնող ֆրանսիացի գեղասահորդ, հանդես է գալիս զուգասահքում։ 2015 թվականից Ալյոնա Սավչենկոյի հետ միասին հանդես են գալիս Գերմանիայի դրոշի ներքո։ 2018 թվականին զույգը դարձել է Ձմեռային օլիմպիական խաղերի չեմպիոն, Եվրոպայի առաջնության կրկնակի արծաթե մեդալակիր (2016, 2017), Գեղասահքի աշխարհի առաջնության արծաթե (2017) և բրոնզե (2016) մեդալակիր, Գեղասահքի Գերմանիայի առաջնության կրկնակի չեմպիոն (2016 և 2018)։ Մինչև Ալյոնա Սավչենկոյի հետ ներկայանալը Դարյա Պոպովայի հետ դարձել է Գեղասահքի Ֆրանսիայի առաջնության չեմպիոն (2012) և փոխչեմպիոն (2013)։
Ուորեն շրջան (Ջորջիա)
Կատեգորիա:Ջորջիայի շրջաններ
Բրունո Մասո
2017 թվականի ապրիլի 14-ի տվյալներով Չմշկասահորդների միջազգային միության վարկանիշում զույգը զբաղեցնում է 4-րդ տեղը ։
(3539) Վոյմար
(3539) Վոյմար (Weimar), աստերոիդ աստերոիդների հիմնական գոտում։ Հայտնաբերվել է 1967 թվականի ապրիլի 11-ին Ֆրեյմուտ Բորնգենի կողմից Տաուտենբուրգում ։
Բրունո Մասո
Արդյունքներ Գերմանիայի համար
(Ա. Սավչենկոյի հետ)
(3539) Վոյմար
Միջին հեռավորությունը Արեգակից կազմում է 2,659047 ա. մ., առավելագույնը մոտենում է 2,2439 ա. մ. հեռավորության վրա և հեռանում 3,0742 ա. մ. ։ Արեգակի շուրջ մեկ ամբողջական պտույտ է կատարում 1583,75 երկրային օրվա ընթացքում, իր ուղեծրով շարժվելով միջինում 0,227308 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,64° անկյուն։
Արտաքին հղումներ
Կատեգորիա:1967 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բրունո Մասո
Արդյունքներ Ֆրանսիայի համար (զուգասահք)
(Դ. Պոպովայի հետ)
(Ա.-Լ. Լետչի հետ)
(Կ. Ֆուշեի հետ)
Արտաքին հղումներ
Կատեգորիա:Ֆրանսիացի գեղասահորդներ Կատեգորիա:Գերմանացի գեղասահորդներ
Գոլոլոբովո (գյուղ, Կարդիմովսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Վերջին ամրոցը
«Վերջին ամրոցը» («Последний форт»), 1972 թվականի խորհրդային ֆիլմ, որը նկարահանել է ռեժիսոր Վասիլե Բրեսկանուն «Մոլդովա-ֆիլմ» կինոստուդիայում Սամսոն Շլյախի «Զինվորը գնում է գութանի հետևից» («Солдат идёт за плугом») վեպի հիման վրա։
Սյուժե
1945 թվականի գարնանը Կարմիր բանակի չորս զինվորներ մնացել են որպես ռազմական պարետներ ֆաշիստներից նոր գրավված գերմանական քաղաքում։ Սերժանտ Վորոնինը, որը նախկին հաշվապահ է, այժմ «հերր պարետ» է։ Պարետին օգնում է տեղացի կոմունիստը, որն ազատվել է նացիստական համակենտրոնացման ճամբարից։ Զինվորները սկսում են վերականգնել քաղաքի խաղաղ տնտեսական կյանքը՝ փորձելով հարաբերություններ հաստատել նախապաշարմունքային և դառնացած բնակչության հետ։ Մոտակայքում դեռ մարտեր են ընթանում, և բնակիչները անմիջապես չեն հասկանում, որ Կարմիր բանակը խաղաղությամբ է եկել իրենց մոտ։ Համոզված նացիստ ֆրաու Բլաումերը փորձում է քաղաքի բնակիչների շրջանում ատելություն բորբոքել սովետական  զինվորների նկատմամբ, թաքնված նացիստները հասցնում են հարված հարվածի հետևից. ծեծում են Բերտային, որն աշխատում է ռազմական խոհանոցում, ինքնասպանության հասցնում դարբին Կուրտին։
Սովետական «պարետատան», չորս սովորական զինվորների համառ աշխատանքը, որոնք արդեն «խաղաղ ժամանակ» վարում են տնտեսական «մարտեր», աստիճանաբար փոխում են բնակչության տրամադրվածությունը, և երբ նրանց փոխարինելու է գալիս իսկական պարետը, և զինվորները վերջապես զորացրվում են, քաղաքի բնակիչները Նրանց ուղեկցում են գնահատանքով և բաժանման համար ափսոսանքով ՝ հրաժեշտ տալով նրանց՝ որպես իրենց ընկերների։
Գրականություն
Կատեգորիա:Խորհրդային ֆիլմեր Կատեգորիա:Բնօրինակում անաղբյուր հոդվածներ
Վիշնյովկա (գյուղ, Կուպյանսկի շրջան)
Վիշնյովկա (Вишнівка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1949 թվականին։
2001 թվականի տվյալներով Վիշնյովկա գյուղում բնակվում էր 265 մարդ։ Բնակավայրը զբաղեցնում է 0,28 կմ² տարածք։ Բնակչության խտությունը կազմում էր 946,43 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Կուպյանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1949 թվականին հիմնադրված բնակավայրեր
Քաղցր թեյ
Քաղցր թեյ, սառը թեյի հայտնի տեսակ, սովորաբար օգտագործվում է այնպիսի երկրներում, ինչպիսիք են ԱՄՆ-ը (հատկապես տարածված է Հարավային Միացյալ Նահանգներում) և Ինդոնեզիան  ։ Քաղցր թեյն առավել հաճախ պատրաստվում է սև թեյին շաքար կամ օշարակ ավելացնելով՝ թեյը եփելիս կամ դեռ տաք վիճակում, չնայած արհեստական քաղցրացուցիչները նույնպես հաճախ են օգտագործվում։ Քաղցր թեյը գրեթե միշտ մատուցվում է սառույցով։ Այն երբեմն կարող է համեմվել, առավել հաճախ՝ կիտրոնով, բայց նաև դեղձով, ազնվամորիով կամ անանուխով ։ Խմիչքին երբեմն խառնում եմ սոդա` թթվայնությունը նվազեցնելու համար ։
Քաղցր թեյը համարվում է որպես տարածաշրջանային կարևոր բաղադրիչ Հարավային Միացյալ Նահանգների և Ինդոնեզիայի խոհանոցներում ։ Քաղցր թեյի առկայությունը ռեստորաններում և այլ հաստատություններում հասարակության կողմից օգտագործվում է որպես ցուցիչ` գնահատելու համար, թե արդյոք տարածքը կարելի է համարել ԱՄՆ-ի հարավային մաս  ։ Չնայած քաղցր թեյը կարելի է եփել ավելի քիչ շաքարով և ցածր կալորիականությամբ, քան շատ մրգահյութեր և գազավորված ըմպելիքներ, սակայն դժվար չէ գտնել քաղցր թեյ` մինչև 22 բրիքս (սախարոզի տեսակարար կշիռր ջրում) շաքարի մակարդակով, ինչը կրկնակի մեծ է Կոկա-Կոլա-ում շաքարի պարունակությունից   ։
Պատմություն
Քաղցր թեյը համարվել է շքեղություն` թեյի, սառույցի և շաքարի թանկ լինելու պատճառով ։ Սառույցը, թերևս, բաղադրիչներից ամենարժեքավորն էր, քանի որ այն ժամանակ, երբ սառը խմելու ջրի հասանելիությունը հարաբերական շքեղություն էր, տեղափոխվում էր հեռվից ։ Իսկ ժամանակակից պայմաններում այն կարելի է արտադրել մեծ քանակությամբ, արագ և էժան ։
Սառույցով քաղցր թեյի ամենահին բաղադրատոմսը հրապարակվել է 1879 թվականին՝ Վիրջինիայում ծնված Մարիոն Քեյբլ Թայրիի «Տնային տնտեսությունը Հին Վիրջինիայում» խոհարարական գրքում։ Բաղադրատոմսում ներառված էր կանաչ թեյ, քանի որ այս ժամանակահատվածում սպառվող քաղցր թեյի մեծ մասը կանաչ թեյ էր ։ Սակայն Երկրորդ համաշխարհային պատերազմի ընթացքում կանաչ թեյի հիմնական աղբյուրները սպառվեցին Միացյալ Նահանգներում (Ճապոնական ներխուժման և կանաչ թեյի արտադրությամբ զբաղվող տարածքների օկուպացիայի պատճառով), նրանք ստիպված էին գնել թեյը բացառապես բրիտանական Հնդկաստանից, որը սև թեյ էր արտադրում։ Ամերիկացիները դուրս եկան պատերազմից հիմնականում սև թեյ խմելով ։ Քաղցր թեյը ժամանակին օգտագործվել է պունշի տեսքով, որը խառնվում էր անանուխի և սերուցքի համով լիկյորի հետ ։
2003 թվականին, ենթադրաբար, որպես ապրիլմեկյան կատակ, Ջորջիայի Ներկայացուցիչների պալատը օրինագիծ է ներկայացրել, որը նախատեսում էր «բարձր և ծանրացնող բնույթի զանցանք» ռեստորանում սառույցով թեյ վաճառելու և միևնույն ժամանակ ճաշացանկում սառույցով քաղցր թեյ չառաջարկելու համար։ Օրինագիծն այդպես էլ քվեարկության չի դրվել ։
Մատենագրություն
Կատեգորիա:Թեյ Կատեգորիա:Ոչ ալկոհոլային խմիչքներ Կատեգորիա:Զովացուցիչ ըմպելիքներ
Շտամ
Շտամ, միկրոօրգանիզմների որոշակի տեսակի մաքուր կուլտուրա, որի մորֆոլոգիական և ֆիզիոլոգիական առանձնահատկություններն ուսումնասիրված են։ Շտամ առանձնացնում են որոշակի աղբյուրից՝ տարբեր ժամանակամիջոցում կամ տարբեր աղբյուրներից (հող, ջուր, սննդամթերք)։ Այդ պատճառով վիրուսների, բակտերիաների նույն տեսակները կարող են ունենալ մեծ թվով շտամներ, որոնք տարբերվում են մի շարք հատկություններով (օրինակ՝ անտիբիոտիկների նկատմամբ զգայունությամբ, ֆերմենտներ, թույներ առաջացնելու ընդունակությամբ)։ Տվյալ տեսակի համար բնորոշ հատկություններով օժտված շտամ օգտագործում են նույն տեսակի այլ շտամի հետ համեմատելու համար և անվանում են էտալոնային։ Տարբերում են վակցինային և արդյունաբերական շտամներ։ Վակցինային շտամները թույլ վիրուլենտ են, սակայն պահպանում են իմունածին հատկությունները և օգտագործվում վակցինաներ պատրաստելիս։ Արդյունաբերական շտամները կիրառվում են սպիտակուցների (այդ թվում՝ ֆերմենտների), անտիբիոտիկների, վիտամինների, օրգանական թթուների և այլնի արտադրության մեջ։
Կատեգորիա:Կենսաբանական օրգանիզմներ Կատեգորիա:Վիրուսաբանություն
Օբենայմ
Օբենայմ (Obenheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 1368 մարդ, բնակչության խտությունը` 171.21 մարդ/կմ²։ Բնակավայրը զբաղեցնում է 7.99 կմ² տարածք։
Աշխարհագրություն
Գտնվում է Փարիզ քաղաքից 400 կմ արևելք, Ստրասբուրգ քաղաքից` 26 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 891 աշխատունակ (15-64 տարեկան) բնակիչ, որոնցից ակտիվ էին 677-ը, իսկ ոչ ակտիվները` 214։ Ակտիվության ցուցանիշը կազմում է 76,0 %։ 677 աշխատունակ մարդկանցից աշխատել է 640 անձ (349 տղամարդ և 291 կին)։ Գործազուրկ են եղել 37 անձ (23 տղամարդ և 14 կին)։ 214 անաշխատունակներից 67-ը եղել են աշակերտներ կամ ուսանողներ, 79-ը` թոշակառուներ, իսկ 68-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բերթա Բենց
Բերթա Բենց (, Bertha Benz, ծնյալ՝ Cäcilie Bertha Ringer, ), ավտոմոբիլային արդյունաբերության գերմանացի ռահվիրա, ավտոմեքենայի գյուտարար Կառլ Բենցի կինն ու բիզնես գործընկերը։ Առաջին անձնավորությունն էր, որ 1888 թվականի օգոստոսի 5-ին մեքենա է վարել երկար տարածության վրա՝ մանրակրկտորեն փորձարկելով Մոթորվագեն արտոնագիրը, ստեղծել է արգելակման բարձիկները, և այդ 65 մղոնանոց (105 կմ) ճամփորդության ընթացքում մի քանի գործնական հարցեր լուծել, որով համաշխարհային ուշադրություն է հրավիրել Բենցի արտոնագրված ավտոմեքենայի վրա ու նպաստել դրա առաջին նմուշների վաճառքին։
Վաղ կյանք և ամուսնություն
Կառլ Բենցի հետ ամուսնությունից երկու տարի առաջ իր օժիտի ի մասն օգտագործել է՝ այն ներդնելով նրա երկաթե սարքավորումների գործարանում ։ Որպես դեռևս չամուսնացած կին նա դա կարող էր անել, սակայն ամուսնությունից հետո, ըստ գերմանական օրենքի, զրկվել է ներդրումներ կատարելու օրինական իրավունքից ։ 1872 թվականի հուլիսի 20-ին ամուսնացել է Բենցի հետ, որը նախաձեռնելով նոր արտադրական ձեռնարկություն, շարունակել է օգտագործել կնոջ օժիտը որպես ֆինանսական օգնություն։
Իր առաջին՝ առանց ձիու կառքը Բենցն ավարտել է 1885 թվականի դեկտեմբերին։ Բերթան այն փորձարկել է դաշտում, լրացումներ կատարել դրա դիզայնի վրա՝ մետաղամեկուսացում ավելացնելով և ստեղծելով կաշվե արգելակման բարձիկներ, որոնք պետք է փոխարինեին փայտե արգելակներին, եթե դրանք հանկարծ չաշխատեին։ Ավելին, նա հնարավորությունների մի քանի հիմնական ոլորտներ է առաջարկել, ինչպիսին է վառելանյութի տարայի դիզայնը, որը Բենցը հետագայում կատարեկագործել է։ Բացի մեքենայի դիզայնի վրա իր ներդրումները, Բերթան օգնել է ֆինանսավորել Մոթորվագենի կատարելագործումը։ Ըստ նոր օրենքի՝ նա կարող էր արտոնագրային իրավունքներ ունենալ, բայց որպես ամուսնացած կին իրավունք չի ունեցել որպես ներդրող հանդես գալ այդ արտոնագրի համար ։
Ունեցել են հինգ երեխա՝ Յուջինը (1873–1958), Ռիխարդը (1874–1955), Կլարան (1877–1968), Թիլդան (1882–1974) ու Էլենը (1890–1973)։
Արտոնագրված ավտոմեքենա
1886 թվականին Բենցն աշխարհին է ներկայացրել իր առաջին արտոնագրված ավտոմեքենան՝ մոդել I Մոթորվագենը։ Մեկ տասնամյակի ընթացքում ստեղծվել են 25 նմուշներ, որոնք, ունենալով հեծանվի կառուցվածք, հանդիսացել են արտոնագրված ավտոմեքենաներ և եղել աշխարհի առաջին մեքենաները ։
Մոդել II-ը եղել է չորս ակնանի, որից այլևս չի արտադրվել։
Փոքր թողարկումներով արտադրված առաջին արտոնագրված մեքենան եղել է մոդել III-ը, որն ունեցել է երկաթով ու կոշտ ռետինով կապված հետևի անիվներ ու ղեկով ղեկավարվող առջևի անիվ։ Գնորդներին առաջարկվել է նմուշների բազմազանություն, որից նրանք կարող էին ընտրություն կատարել, օրինակ՝ նստատեղի հարմարեցումներով ու ծալովի վերնամասով ։
Առաջին ճանապարհորդություն ավտոմեքենայով
Մանհայմից դուրս է եկել լուսաբացին ու ճանապարհին բազմաթիվ խնդիրներ լուծել, ճամփորդության ընթացքում ցուցադրել իր տեխնիկական կարողությունները ։ Չունենալով վառելիքի բաք ու կարբյուրատորում ընդամենը 4.5 լիտր բենզին՝ ստիպված է եղել լիգրոին կոչվող նավթային լուծույթ փնտրել, որն անհրաժեշտ էր մեքենայի աշխատանքի համար։ Դա հանդիպում էր միայն դեղավաճառների խանութներում, և Վիսլոխ քաղաքում նա կանգ է առել դեղատան մոտ վառելիքը գնելու համար ։ Այդ ժամանակ բենզինն ու այլ վառելիքները կարելի էր գնել միայն դեղատներում, ահա թե ինչու է Վիսլոխի դեղատունը դարձել աշխարհում առաջին բենզալցակայանը ։
Վառելիքի խցանված խողովակը մաքրել է իր գլխարկի քորոցով և իր ծնկակապն օգտագործել որպես մեկուսացուցիչ ։ Ճանապարհին մի դարբին օգնել է ամրացնել շղթան, իսկ երբ փայտե արգելակներն սկսել են չաշխատել, այցելել է կոշկակարի ու կաշի տեղադրել՝ ստեղծելով աշխարհում առաջին արգելակների բարձիկները ։ Շարժիչը հովացնելու համար օգտագործվել է ջրահովացման համակարգ, որն ամբողջ ճամփորդության ընթացքում ջրի պաշարի խնդիր է առաջացրել ։ Մայրն ու որդիներն ամեն անգամ կանգնելիս իրենց հետ ջուր են վերցրել ։ Մեքենայի երկու ատամնանիվները բավարար չէին բարձրությունները հաղթահարելու համար, և Յուջինն ու Ռիչարդը հաճախ են ստիպված եղել վեր բարձրացող ճանապարհներին հրել մեքենան ։ Պֆորցհայմ հասել են մթնշաղից հետո և Կառլին հաջող ճամփորդության մասին տեղեկացրել հեռագրով։ Մի քանի օր անց հետ են վերադարձել Մանհայմ։
Արտասովոր ճամփորդությունը մեծ հասարակական արձագանք է ստացել, ինչպես և ցանկանում էր Բերթան։ Այն ավտոմոբիլի տեխնիկական զարգացման մեջ առանցքային նշանակություն է ունեցել։ Բերթայի փարձարկումից հետո զույգը մի քանի բարելավում է մտցրել, քանի որ նա հայտնել է ճանապարհին կատարված յուրաքանչյուր մանրուքի մասին ու կարևոր առաջարկներ արել, ինչպիսիք են՝ լրացուցիչ ատամնանիվի ավելացումը բարձունքներ հաղթահարելու համար և արգելակներն ուժեղացնելու համար արգելակների գիծ ավելացնելը։ Նրա ճամփորդությունն ապացուցել է, որ ավտոմոբիլային արդյունաբերության մեջ թեսթ-դրայվներն էական դեր են խաղալու ։
Հետագա կյանք
Վախճանվել է Լադենբուրգի իրենց ամառանոցում, որտեղ 1906 թվականին տեղափոխվելուց հետո գործում էր Բենցի՝ «Բենց և որդիներ» ընտանեկան բիզնեսը։ 1925 թվականին Կառլ Բենցն իր հուշագրության մեջ գրել է․ «Միայն մեկ հոգի է ինձ հետ եղել կյանքի նավում, երբ թվացել է, թե այն խորտակվում է։ Դա իմ կինն էր։ Քաջաբար և վճռականորեն նա հույսի նոր առագասներ է բացել» ։
Մեծարում
2008 թվականին Բերթա Բենցի հիշատակի երթուղին պաշտոնապես ընդունվել է որպես մարդկության արդյունաբերական ժառանգություն։ Կարելի է նրա երթուղով անցնել Մանհայմից Հայդելբերգով դեպի Շվարցվալդ ու հետ։
2011 թվականի սեպտեմբերի 10-ին և 11-ին Բերթա Բենցի հիշատակի երթուղում կազմակերպվել է պաշտոնական մեծ արարողություն ու ծննդյան երեկույթ՝ նվիրված ավելի քան 131 տարի առաջ Կառլ Բենցի կողմից առաջին ավտոմոբիլի ստեղծմանը։ Բաց է եղել միայն ապագայամետ տրանսպորտային միջոցների համար, որոնք ունեն վարման այլընտրանքային համակարգեր, ինչպիսիք են՝ հիբրիդային և էլեկտրական, ջրածնային ու այլ չափազանց խնայողական միջոցներ։ Նշանաբանը եղել է՝ Bertha Benz Challenge – Sustainable Mobility on the World's Oldest Automobile Road! ։
2011 թվականի հունվարի 25-ին Deutsche Welle մեդիաընկերությունը հեռուստատեսային վավերագրական կինոնկար է հեռարձակել Կառլ Բենցի կողմից ավտոմոբիլի ստեղծման մասին՝ ընդգծելով վերջինիս կնոջ՝ Բերթա Բենցի կարևորագույն դերն այդ հարցում ։
Ուլի Կամպելմանի «Մեքենան ստեղծվել է» վավերագրական կինոնկարը կենտրոնացած է Բերթա Բենցի առաջին ճամփորդության վրա ։
2011 թվականին նկարահանվել է «Կառլ և Բերթա» հեռուստատեսային կինոնկարը Կառլ և Բերթա Բենցերի կյանքի մասին, որի պրեմիերան տեղի է ունեցել մայիսի 11-ին և հեռարձակվել գերմանական հանրային Das Erste հեռուստաալիքով մայիսի 23-ին ։ Ֆիլմի թրեյլերը և նկարահանման ընթացքը առկա են YouTube կայքում ։
2019 թվականի Կանանց միջազգային օրվա կապակցությամբ ժամանկակից «Դայմլեր» ընկերության պատվերով նկարահանվել է չորս րոպե տևողությամբ գովազդ, որտեղ ներկայացված էին հատվածներ Բերթա Բենցի 1888 թվականի ճամփորդությունից։ Գովազդը նկարահանվել է Mercedes-Benz-ի եվրոպական գործակալ «Անտոնի» գովազդային ընկերության կողմից ռեժիսոր Սեբաստիան Շտրասերի ղեկավարությամբ ։
Արտաքին հղումներ
Կատեգորիա:Տեխնոլոգիայի պատմություն Կատեգորիա:Գերմանացի գյուտարարներ Կատեգորիա:Գերմանացի կանայք Կատեգորիա:Կին
Չերվոնի Յար (գյուղ, Կոնոտոպի շրջան)
Չերվոնի Յար (Червоний Яр), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Չերվոնի Յար գյուղում բնակվում էր 117 մարդ։
Ալեքսանդրյան պալատ (Ֆաբերժեի ձու)
«Ալեքսանդրյան պալատ» (Александровский дворец), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1908 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է կնոջը՝ կայսրուհի Ալեքսանդրա Ֆեոդորովնային ։ Ձվի գինը կազմել է 12 հազար 300 ռուբլի ։
Այսօր «Ալեքսանդրյան պալատ» կայսերական ոսկերչական ձուն պահպանվում և ցուցադրվում է Կրեմլի զինապալատում (Մոսկվա, Ռուսաստանի Դաշնություն) և համարվում է այն բացառիկ ձվերից, որոնք երբեք չեն լքել Ռուսաստանի սահմանները ։
Դիզայն
«Ալեքսանդրյան պալատ» ոսկերչական ձուն պատրաստված է նեֆրիտից ։ Վարպետ ոսկերիչը Ֆաբերժեի ֆիրմայի ներկայացուցիչ Հենրիկ Վիգսթրյոմն է։ Ձուն բաժանվում է երկու հատվածի, որոն միմյանց են միացված ծխնիով, որը պատրաստված է ոսկուց և թանկարժեք քարերից։ Ձուն զարդարված է 5 մանրանկարով, որոնք ստեղծված են ջրաներկով փղոսկրի վրա, ինչպես նաև զարդանախշերով, որոնցում օգտագործվել է սուտակներ ։ Դիմանկարներում Նիկոլայի և Ալեքսանդրայի հինգ զավակներն են ։ Դիմանկարները շրջանակված է ադամանդներով։ Նկարների վերևում ադամանդներով գրված է երեխաների անունների սկզբնատառերը։ Ձվի երկու վերջավորություններին հարթ ադամանդներ են ագուցված, որոնց տակ՝ արծաթե նրբաթիթեղի վրա սևով գրված են ստեղծման տարեթիվը՝ «1908» և Ալեքսանդրա Ֆեոդորովնայի միացագիրը։
Ձվի նոր տակդիրը պատրաստվել է 1989 թվականին Մոսկվայի փորձարարական ոսկու գործարանում. հին տակդիրը կորսված է։
Անակնկալ
«Ալեքսանդրյան պալատ» կայսերական ոսկերչական ձվի անակնկալը Ալեքսանդրյան պալատն է, որը գտնվելու Սանկտ Պետերբուրգի Ցարսկոյե Սելոյում։ Ալեքսանդրյան պալատի մանրակերտը պատրաստված է ոսկուց և արծաթից, պատուհանները՝ լեռային բյուրեղապակուց, կտուրը բաց կանաչ էմալով է երեսապատված։ Պալատը տեղադրված է ոսկե սեղանիկի վրա, որի վրա փորագրված է «ЦАРСКОСЕЛЬСКИЙ ДВОРЕЦ» (Ցարսկոյե Սելոյի պալատ) ։
Պատմություն
Նիկոլայ II կայսրը «Ալեքսանդրյան պալատ» ոսկերչական ձուն կնոջը՝ Ալեքսանդրա Ֆեոդորովնային նվիրել է 1908 թվականին՝ Զատկի տոնին։
1913-ից 1916 թվականը գտնվել է Ալեքսանդրյան պալատի կայսրուհու Մանուշակագույն հյուրասենյակում ։
1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ ։ Այդ օրվանից ցայսօր «Ալեքսանդրյան պալատ» ոսկերչական ձուն պահպանվում և ցուցադրվում է Կրեմլի զինապալատում և համարվում է այն հազվագյուտ ձվերից, որոնք երբեք չեն լքել Ռուսաստանի սահմանները ։
Արտաքին հղումներ
Կատեգորիա:Ոսկերչություն Կատեգորիա:Ռուսաստանի պատմություն Կատեգորիա:1908 աշխատություններ Կատեգորիա:Ֆաբերժեի ձվեր Կատեգորիա:Ֆաբերժե
Ացանո Մելլա
Ացանո Մելլա (Azzano Mella), կոմունա Իտալիայում, Լոմբարդիա մարզի Բրեշիա գավառում ։
Բնակչությունը ըստ 2008 թվականի տվյալների կազմում է 1794 մարդ, խտությունը՝ 179 մարդ/կմ²։ Զբաղեցնում է 10 կմ² տարածք։ Փոստային ինդեքս՝ 25020։ Հեռախոսային կոդ՝ 00030։
Կոմունայի հովանավոր սրբերն են սուրբ Պետրոս և Պողոս առաքյալները։ Տոնը նշվում է հունիսի 29-ին։
Ալֆարնատե
Ալֆարնատե (Alfarnate), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ակսարկիա Կոստա դել Սոլ շրջանում։ Տարածքը կազմում է 34 կմ2։ Բնակչությունը՝ 1338 մարդ (2010 թվականի տվյալներով)։ Պրովինցիայի վարչական կենտրոնից գտնվում է 50 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ Կատեգորիա:Մալագա պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Արևային հյուսակ
Կատեգորիա:Անատոմիա Կատեգորիա:Ծայրամասային նյարդային համակարգ
Իզիլի
Իզիլի (իտալ. Isili), կոմունա Իտալիայում, գտնվում է Սարդինիա մարզի Կալիարի գավառում ։
Բնակչությունը կազմում է 3080 մարդ, բնակչության խտությունը կազմում է 45,34 մարդ/կմ²։ Զբաղեցնում է 67,93 կմ² տարածք։ Փոստային ինդեքս՝ 8033։ Հեռախոսային կոդ՝ 0782:
Բնակչության հովանավոր սուրբը հանդիսանում է Հովսեփ Կալասանցին։ Ամեն տարի տոնը նշվում է օգոստոսի 27-ին:
Առանս
Առանս, գյուղ Արևմտյան Հայաստանում, Էրզրումի վիլայեթի Երզնկայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Աշրաֆիա
Պատմություն
Մինչև 1930-ական թվականները Աշրաֆիան հիմնականում բաղկացած էր գյուղատնտեսական հողերից, որոնք դարեր շարունակ յոթ հույն ուղղափառ ընտանիքների սեփականությունն էին։ Նրանք ներկայացրել են Բեյրութի բարձր հասարակությունը՝ ունենալով մեծ տնտեսական ազդեցություն և հասարակական կշիռ։ Սիրիայի և Լիբանանի ֆրանսիական մանդատին ենթարկվող լիբանանյան կառավարությունը ստիպել է նրանց վաճառել իրենց հողերը ճանապարհների և մայրուղիների շինարարության համար։
Աշրաֆիայում են գտնվում Բեյրութի տեսարժան վայրերը՝ Սասինի հրապարակը, որ Լիբանանի մայրաքաղաքի քաղաքական, սոցիալական և կոմերցիոն հիմնական կենտրոններից մեկն է, Սուրբ Նիկողայոս Զմյուռնացու Մայր տաճարը, Սուրբ Մարոնի Մայր տաճարը, Աշրաֆյան աշտարակը, Յարեդ Բիլդինգը և այլն։
Լիբանանի քաղաքացիական պատերազմի ժամանակ ռումբերով և հրթիռներով ոչնչացվել է Աշրաֆիայի ճարտարապետական ժառանգության զգալի մասը։ Չնայած պատերազմի ավարտին՝ պատմական ժառանգության ոչնչացումը շարունակվում է ժամանակակից բարձրակարգ շենքերի կառուցման նպատակով։ Քաղաքացիական պատերազմի տարիներին շրջանը համարվել է քրիստոնյաների գլխավոր հենակետերից մեկը Բեյրութում, այնտեղ տեղադրված են եղել մեծ թվով զինվորական ուժեր։
Արտաքին հղումներ
Կատեգորիա:Բեյրութ քաղաքում ծնվածներ Կատեգորիա:Լիբանան Կատեգորիա:Բեյրութ քաղաքում մահացածներ
Ալեքպեր Մամեդով
Ալեքպեր Ամիր օղլի Մամեդով (Ələkbər Əmir oğlu Məmmədov, ), խորհրդային ֆուտբոլիստ և մարզիչ, հարձակվող։ ԽՍՀՄ սպորտի վաստակավոր վարպետ (1960), ԽՍՀՄ վաստակավոր մարզիչ (1990)։
Կենսագրություն
Բաքվի «Սպարտակ» պատանեկան ֆուտբոլային թիմի սանը ։
Հանդես է եկել Բաքվի Նեֆթչիյում (1948-1953, 1960-1962), Մոսկվայի Դինամոյում (1954-1959)։ ԽՍՀՄ Բարձրագույն խմբում անցկացրել է 185 հանդիպում, խփել է 56 գոլ։ 1954, 1955, 1957, 1959 թվականներին դարձել է ԽՍՀՄ չեմպիոն։ Մասնակցել է միջազգային խաղերի. Լև Յաշինի հիշողություններից՝ «Միլանի» հետ խաղի մասին․
1958-1959 թվականներին ԽՍՀՄ հավաքականում անցկացրել է 4 հանդիպում։ 1960 թվականին Եվրոպայի առաջնության ընտրական խաղերի մասնակից։
1953 թվականին ավարտել է ադրբեջանական արդյունաբերական ինստիտուտը, 1959 թվականին՝ ադրբեջանական Գիֆկեին կից մարզիչների դպրոցը։ Ավարտել է ադրբեջանական արդյունաբերական ինստիտուտը, 1959 թվականին ադրբեջանական Գիֆկիին կից մարզիչների դպրոցը։ 1962 թվականի օգոստոսից Ազգիֆկա ֆուտբոլի ամբիոնի դասախոս, 1965 թվականի սեպտեմբերից բժշկական ինստիտուտի ամբիոնի դասախոս։ Ժողովրդական տնտեսության ինստիտուտի ֆիզկուլտուրայի ամբիոնի վարիչ 1966-1970 թվականներին և միաժամանակ Բաքվի ֆուտբոլի դպրոցի տնօրեն։ Ազինխայի ֆիզկուլտուրայի, ապա Ադրբեջանի պետական նավթային ակադեմիայի ամբիոնի վարիչ 1972 թվականի հուլիսից, պրոֆեսոր (1993)։
«Սևինջ» ակումբի հանրապետական շտաբի նախագահ (Կաշվե գնդակ) 1972-1990 թվականներին։
1993 թվականին եղել է Ադրբեջանի հավաքականի գլխավոր մարզիչ։
Մահացել է 2014 թվականի հուլիսի 28-ին Բաքվում ։
Մատենագիտություն
Արտաքին հղումներ
Կատեգորիա:ԽՍՀՄ սպորտի վաստակավոր վարպետներ Կատեգորիա:ԽՍՀՄ վաստակավոր մարզիչներ Կատեգորիա:Ֆուտբոլիստներ այբբենական կարգով Կատեգորիա:Ֆուտբոլային մարզիչներ այբբենական կարգով Կատեգորիա:Խորհրդային ֆուտբոլիստներ Կատեգորիա:Խորհրդային ֆուտբոլային մարզիչներ Կատեգորիա:Դինամո Մոսկվայի ֆուտբոլիստներ Կատեգորիա:ԽՍՀՄ հավաքականի ֆուտբոլիստներ Կատեգորիա:Ֆուտբոլի հարձակվողներ
Վաշինգտոն շրջան (Ջորջիա)
Վաշինգտոն շրջան (Washington County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.761 կմ² է, բնակչությունը՝ 21.176 մարդ (2010 թ. տվյալներով)։ Շրջկենտրոնն է Սանդերսվիլ բնակավայրը։ Կազմավորվել է 1784 թ.։
Կատեգորիա:Ջորջիայի շրջաններ
Զաչեպիլովսկի գյուղական խորհուրդ (Խարկովի մարզ)
Զաչեպիլովսկի գյուղական խորհուրդ  (Зачепилівська селищна рада), Ուկրաինայի Խարկովի մարզի Զաչեպիլովսկի շրջանում ։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1966 թվականին հիմնադրված բնակավայրեր
Մյագլովո (գյուղ, Զանևսկոե գյուղական բնակավայր)
Մյագլովո (Мяглово), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վսևոլոժսկի շրջանի բնակավայրեր
Անիբալե Աբատի Օլիվիերի
Անիբալե Աբատի Օլիվիերի (Annibale degli Abati Olivieri, ), իտալացի հնագետ, դրամագետ, գրադարանավար։ Համարվում է Պեզարո քաղաքի Օլիվերիանա գրադարանի հիմնադիրը։ Անժառանգ արիստոկրատը հեղինակ է հնագիտական և դրամագիտական ստեղծագործությունների։ Նա նաև բացահայտել է «Lucus Pisaurensis» հռոմեական սրբազան պուրակի գտնվելու վայրը։
Կենսագրություն
Օլիվիերին ծնվել է Պեզարոյում 1708 թվականին։ Կրթություն է ստացել Բոլոնյայում, այնուհետև մեկնել է Պիզա, սովորել Տոմազո Ռոմիտոյի, Ջուզեպպե Ավերանիի և Լուիջի Գուիդո Գրանդիի հետ։ 1727 թվականին իրավաբանական կրթություն է ստացել Ուրբինոյում, որից հետո տեղափոխվել է Հռոմ, որտեղ ուսումնասիրել է վիմագրություն։ Այստեղ հորեղբոր՝ Ֆաբիո Աբաի Օլիվիերիի աջակցությամբ կարողացել է գտնել հազվագյուտ հնագիտական գտածոներ, որոնք պահված են եղել անձնական թանգարանում։
1735 թվականին Օլիվիերին վերադարձել է Պեզարո և նույն թվականին հրատարակել իր առաջին անտիկ և բանասիրական աշխատանքները։ Երկու տարի անց ավարտել է պատկերազարդ բնաբանով Marmora Pisaurensia notis աշխատությունը, որին հետևել է ինտենսիվ աշխատանքային ժամանակաշրջանը, որի վկայությունն են նրա գրած բազմաթիվ գրքերը։
1756 թվականին Օլիվիերին Պեզարո քաղաքին մեծ նվիրատվություն է արել՝ տալով իր ձեռագրերի, հազարավոր ստեղծագործությունների տպագիր, ձեռագիր գրադարանը, որը մեծ արժեք է ներկայացնում քաղաքի պատմության և մշակույթի համար, ինչպես նաև իր անտիկ հավաքածուն, որը բաղկացած էր Պեզարոյից պեղված նմուշներից։ Այս նվիրատվությունները հանդիսանում են Օլիվերիանա գրադարանի ձևավորման կորիզը։
Մահը
Մահացել է 1789 թվականին Պեզարոյում։
Արտաքին հղումներ
Կատեգորիա:Իտալացի հնագետներ Կատեգորիա:Իտալացի դրամագետներ Կատեգորիա:Իտալացի գրադարանավարներ